《沙头玩月》
宋代·丘葵

万片鱼鳞淡欲收，横空不碍素光流。
山河寂寂千年事，风露娟娟五月秋。
且作希夷间枕石，惜无李白共登舟。
细看白兔何曾夜，应使深山魍魉愁。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。